Diari Oficial de la Generalitat Valenciana


Sumari del DOGV 4023, del 18-06-2001 (2001/5787)

ORDRE de 31 de maig de 2001, de la Conselleria d'Agricultura, Pesca i Alimentació, per la qual s'aprova el Pla d'Obres de la Comunitat de Regants del Canal de Reg del Riu Túria.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   4023

Data del DOGV
:   18-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5787


Data del document
:   31-05-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * València
    * Sedaví
    * Alfafar
    * ordenació hidroagrícola
    * ben comunal
    * ordenació hidràulica

ORDRE de 31 de maig de 2001, de la Conselleria d'Agricultura, Pesca i Alimentació, per la qual s'aprova el Pla d'Obres de la Comunitat de Regants del Canal de Reg del Riu Túria. [2001/Q5787]
  
El Decret 151/1990, de 17 de setembre, del Govern Valencià, estableix que serà d'aplicació en tot el territori de la Comunitat Valenciana, per estar classificada com a objectiu número 1 en el Reglament GLG 8681/1988, del Consell, allò que es regula en la Llei de Reforma i Desenvolupament Agrari en matèria d'obres i millores territorials.
  
Els decrets 169/1991, de 30 de setembre; 13/1995, de 10 de gener, i 74/2001, de 2 d'abril, també del Govern Valencià, van classificar d'interés general determinades obres que executaria l'administració agrària autonòmica.
  
D'altra banda, un dels objectius bàsics fixats en els pressupostos de la Generalitat Valenciana per a l'exercici 2001, és pal·liar el minifundisme existent en la Comunitat, amb el foment d'explotacions de major racionalitat econòmica.
  
En consonància amb aquesta línia d'actuació, la Comunitat de Regants del Canal de Reg del Riu Túria ha plantejat a la Conselleria d'Agricultura, Pesca i Alimentació, la necessitat d'abordar l'agrupació de parcel·les per obtenir-ne d'altres de major grandària que permeten la mecanització i, en definitiva, el conreu en comú de l'arròs, com a estratègia per a assegurar la viabilitat del conreu per la via de la reducció de costos.
  
Amb aquesta finalitat, caldrà eliminar els accidents artificials que impedisquen l'adequat conreu en comú de les parcel·les que s'agrupen i procedir a l'anivellament de les terres, així com al condicionament de les séquies, assarbs i camins que resulten afectats per l'actuació.
  
Per últim, els Serveis Territorials de la Conselleria d'Agricultura de València han elaborat una proposta de pla d'obres que recull les actuacions que es realitzarien en l'àmbit territorial de la Comunitat de Regants del Canal de Reg del Riu Túria per promoure en aquest àmbit el conreu en comú de l'arròs.
  
Per això, a proposta de la Direcció General de Modernització d'Estructures Agràries i en ús de les facultats que tinc assignades.
  
ORDENE
  
Article 1
  
Queda aprovat el Pla d'Obres de la Comunitat de Regants del Canal de Reg del Riu Túria, en els termes municipals d'Alfafar, Sedaví i València.
  
Article 2
  
De conformitat amb l'article 62 de la Llei de Reforma i Desenvolupament Agrari i l'article únic del Decret 74/2001, de 2 d'abril, del Govern Valencià, les obres d'eliminació d'accidents artificials que impedisquen el conreu en comú, les de construcció i millora de séquies, assarbs i camins, i els treballs d'anivellament de terres, es classifiquen com a obres d'interés general en el grup a) de l'article 61 de la Llei de Reforma i Desenvolupament Agrari, motiu pel qual seran íntegrament sufragades per la Conselleria d'Agricultura, Pesca i Alimentació.
  
DISPOSICIONS FINALS
  
Primera
  
Es faculta la Direcció General de Modernització d'Estructures Agràries perquè dicte les disposicions necessàries per al desplegament i execució d'aquesta ordre.
  
Segona
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 31 de maig de 2001
  
La consellera d'Agricultura, Pesca i Alimentació,
  
M. ÀNGELS RAMON-LLIN I MARTÍNEZ